อยากสอบถามหน่อยคะ มีเพศสัมพันธ์ตอนที่ประจำเดือนกำลังจะมา แล้วกินยาคุมฉุกเฉิน ตอนนี้ประจำเดือนยังไม่มาเลย เหมือนมีช่วงหนึงปวดจะมาแต่ก็ไม่มาคะ ปกติจะวันที่15 ไม่เกินวันสองวัน แต่นี้ไม่มา 2 สัปดาห์ ตอนนี้เฉยแล้วคะ เกิดจากอะไรคะ ลองตรวจครรภ์ ไปครั้งแรก 7 วันไม่เจอ หลังจากนั้นก็ตรวจอีกครั้งที่สองถัดจากอีกรวมเปน 15 วันยังไม่เจอคะ อยากรู้สาเหตุคะว่าทำไมประจำเดือนยังไม่มา เป็นเครียด กังวลมากคะ
สวัสดีค่ะ หากได้ตรวจหาการตั้งครรภ์หลังจากที่มีเพศสัมพันธ์ไปแล้ว 15 วัน แล้วไม่พบการตั้งครรภ์ ก็แสดงว่าไม่น่ามีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น เป็นผลของยาคุมฉุกเฉิน ที่ทำให้ประจำเดือนเลื่อนออกไปได้ และอาจมีสาเหตุอื่นๆ ร่วมด้วย เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น